

SATURS

**2023.gada svarīgākie notikumi Rēzeknes novada kapitālsabiedrību pārvaldības īstenošanā……………………………………………………………………………...3**

Ievads………………………………………………………………………….…….….5

**1.Rēzeknes novada pašvaldības kapitālsabiedrību pārvaldības politika…....…….8**

1.1.Rēzeknes novada pašvaldības līdzdalība un vispārējais stratēģiskais mērķis…...…8

1.2. Stratēģiju izstrāde……………………………………………………………….…11

1.3. Dividenžu politika…………………………………………………………..……..11

1.4. Nominācijas…………………………………………………………………..……12

1.5. Atlīdzība valdes locekļiem……………………………………………………...…12

1.6. Informācijas publiskošana atbilstoši normatīvajiem aktiem………………….…...13

**2.Pārskata veidošanā un datu apstrādē izmantotā metodika………………………14**

**3.Kapitālsabiedrību darbības rezultāti…………………………………………..…..15**

3.1. Kapitālsabiedrību aktīvu kopapjoms………………………………………………15

3.2. Pašu kapitāla kopapjoms…………………………………………………………..16

3.3. Kopējais neto apgrozījums…………………………………………………….…..17

3.4. Kapitālsabiedrību veiktās iemaksas valsts un pašvaldību budžetā………………..19

**4. Kapitālsabiedrību atdeve…………………………………………………….……20**

**5. Rādītāji finansiālās stabilitātes raksturojumam…………….…………….……..22**

5.1. Likviditātes rādītāji………………………………………………………….…….22

5.2. Rentabilitātes rādītāji………………………………………………………….…..22

**6. Kapitālsabiedrību individuālās vizītkartes………………………………….……25**

**Pielikumi……………………………………………………………………………….36**

**2024**

**2023.gada svarīgākie notikumi Rēzeknes novada kapitālsabiedrību pārvaldības īstenošanā**

Ar mērķi nodrošināt racionālu cilvēkresursu, mantas un finanšu līdzekļu izlietojumu, paaugstināt komunālo pakalpojumu kvalitāti, nodrošināt komunālo pakalpojumu nepārtrauktību un vienmērīgu ūdenssaimniecības infrastruktūras attīstību visā Rēzeknes novada teritorijā, Rēzeknes novada pašvaldība 2023.gada 23.martā pieņēma lēmumu Nr.421 (prot.Nr.7, 17.§) Par Rēzeknes novada pašvaldības kapitālsabiedrību SIA “Viļānu siltums”, SIA “Viļānu namsaimnieks”, SIA “Strūžānu siltums” un SIA “Maltas dzīvokļu – komunālās saimniecības uzņēmums” reorganizācijas procesa uzsākšanu, nosakot, ka SIA “Viļānu siltums” (reģ. Nr.42403003341), SIA “Viļānu namsaimnieks” (reģ. Nr.52403003451), SIA “Strūžānu siltums” (reģ. Nr.42403006333) pievienošanā iegūstošā sabiedrība ir SIA “Maltas dzīvokļu – komunālās saimniecības uzņēmums” (reģ. Nr. 42403000932) un paredzot, ka iegūstošās kapitālsabiedrības nosaukums ir nomaināms uz jaunu nosaukumu. Ar Latvijas Republikas Uzņēmumu reģistra 2023.gada 30.jūnija lēmumu SIA “Maltas dzīvokļu – komunālās saimniecības uzņēmums” tika reģistrēts jaunais uzņēmuma nosaukums SIA “Rēzeknes novada komunālserviss”.

Saskaņā ar Rēzeknes novada domes 2023.gada 20.jūlija lēmumu Nr.848 „Par pamatkapitāla palielināšanu SIA “Rēzeknes novada komunālserviss””, Pašvaldība 2023.gadā veica finanšu līdzekļu ieguldījumu kopsummā 80 000 EUR apmērā transportlīdzekļu ar aprīkojumu iegādei ar mērķi – nodrošināt iedzīvotājiem ūdenssaimniecības, siltumapgādes, ar tiem saistītu pakalpojumu un citu normatīvajos aktos noteikto un ar pašvaldības kapitālsabiedrībām noslēgtajos līgumos iekļauto pakalpojumu pilnvērtīgu, savlaicīgu un/vai nekavējošu sniegšanu iedzīvotājiem.

2023.gadā tika piešķirti finanšu līdzekļi no pašvaldības budžeta līdzekļiem neparedzētiem gadījumiem:

1. 2023.gada 15.jūnijā ar domes lēmumu Nr.737 “Par finanšu līdzekļu piešķiršanu SIA “Strūžānu siltums”” tiek piešķirti finanšu līdzekļi 4 598 EUR apmērā mantas novērtēšanai;
2. 2023.gada 15.jūnijā ar domes lēmumu Nr. 738 “Par finanšu līdzekļu piešķiršanu SIA “Viļānu namsaimnieks”” tiek piešķirti finanšu līdzekļi 4 838,79 EUR apmērā mantas novērtēšanai;
3. 2023. gada 7.septembra domes lēmums Nr. 987 “Par finanšu līdzekļu piešķiršanu SIA “Rēzeknes novada komunālserviss” būvprojekta “Šķeldas noliktavas Skolas ielā 13, Maltā, Maltas pagastā, Rēzeknes novadā, pārbūve” izstrādei” - būvprojekta izstrādei tiek piešķirti 5 650 EUR.

2023.gada 7.septembrī Rēzeknes novada domē tika pieņemts lēmums Nr. 986 “Par mantisko ieguldījumu pašvaldības SIA “ALAAS” pamatkapitāla palielināšanai” – pamatkapitāla palielināšana par mantisko ieguldījumu, kas ir 33,97 ha liels zemes gabals kas patiesajā vērtībā ir ar 140 500 EUR lielu vērtību.

2023.gada 14.augustā visas iesaistītās puses: SIA “Viļānu siltums”, SIA “Viļānu namsaimnieks”, SIA “Strūžānu siltums” un SIA “Rēzeknes novada komunālserviss” parakstīja Reorganizācijas līgumu, ar kuru tika noteikts, ka Sabiedrības vienojas veikt reorganizāciju – apvienošanu pievienošanas ceļā, nododot visu Pievienojamo sabiedrību mantu (t. sk. saistības)

iegūstošajai sabiedrībai (SIA “Rēzeknes novada komunālserviss”), ievērojot normatīvajos tiesību aktos un Līgumā noteikto kārtību.

No 2023.gada 1.novembra tika uzsākts kopīgs darbs uzņēmumā SIA “Rēzeknes novada komunālserviss”, noslēdzot ar darbiniekiem jaunus darba līgumus, veidojot kopīgu grāmatvedības uzskaiti un tml.

Latvijas Republikas Uzņēmumu reģistra lēmums, par reorganizācijas ierakstīšanu komercreģistrā, tika pieņemts 2023.gada 13.decembrī.

**Ievads**

Rēzeknes novada pašvaldība, pildot normatīvajos aktos noteiktās funkcijas, novada pašvaldības iedzīvotājus nodrošina ar virkni dzīvē nepieciešamu pakalpojumu. Lai nodrošinātu pašvaldības funkciju izpildi, Rēzeknes novada pašvaldībai ir līdzdalība kapitālsabiedrībās, kas nodrošina publisko pakalpojumu sniegšanu un publiskās infrastruktūras uzturēšanu un attīstību, tai skaitā ūdenssaimniecības, siltumapgādes, sadzīves atkritumu apsaimniekošanu, nekustamo īpašumu apsaimniekošanu. Pašvaldība ar savu dalību kapitālsabiedrībās novērš tirgus nepilnības un veic stratēģiski svarīgus uzdevumus, tādējādi nodrošinot vislielāko iespējamo labumu pašvaldības iedzīvotājiem. Rēzeknes novada pašvaldība kā vienīgais kapitāldaļu turētājs, kuram ir noteicoša ietekme gan attiecībā uz kapitālsabiedrības stratēģiskiem mērķiem, gan svarīgiem lēmumiem, ir 4 (četrās) kapitālsabiedrībās:

* Pašvaldības sabiedrība ar ierobežotu atbildību "Maltas dzīvokļu komunālās saimniecības uzņēmums", reģ. Nr. 42403000932, juridiskā adrese: Parka iela 10, Malta, Maltas pagasts, Rēzeknes novads, LV-4630 (2023.gada 30.jūnijā sakarā ar reorganizāciju tika mainīts nosaukums uz SIA “Rēzeknes novada komunālserviss”),
* Pašvaldības sabiedrība ar ierobežotu atbildību "Strūžānu siltums", reģ. Nr. 42403006333, juridiskā adrese: Miera iela 14, Strūžāni, Stružānu pag., Rēzeknes nov., LV-4643 *(2023.gada 13.decembrī izslēgta no komercreģistra sakarā ar reorganizāciju)*,
* Sabiedrība ar ierobežotu atbildību "Viļānu namsaimnieks", reģ.Nr. 52403003451, juridiskā adrese: Liepu iela 2C, Viļāni, Rēzeknes nov., LV-4650 *(2023.gada 13.decembrī izslēgta no komercreģistra sakarā ar reorganizāciju)*,
* Sabiedrība ar ierobežotu atbildību "Viļānu siltums", reģ. Nr. 42403003341, juridiskā adrese: Rēzeknes iela 6A, Viļāni, Rēzeknes nov., LV-4650 *(2023.gada 13.decembrī izslēgta no komercreģistra sakarā ar reorganizāciju)*.

Vēl Rēzeknes novada pašvaldībai ir kapitāla daļas privātā kapitālsabiedrībā, kurā tai nav noteicoša ietekme:

* Sabiedrība ar ierobežotu atbildību "ALAAS" , reģ. Nr. 42403013918, juridiskā adrese: "Križevniki 2", Križevņiki, Ozolaines pag., Rēzeknes nov., LV-4633

Lai arī publiskas personas līdzdalība pašvaldības kontrolētā kapitālsabiedrībā primāri nav ar mērķi gūt peļņu, tomēr kapitālsabiedrībām ir jāsabalansē savi ieņēmumi ar izdevumiem un visbiežāk jāspēj strādāt bez zaudējumiem vai ar nelielu peļņu, tādējādi nodrošinot savu finanšu stabilitāti.

*Tabula Nr.1*

**Kapitālsabiedrības, kurās Pašvaldībai pieder kapitāla daļas**

|  |  |  |  |
| --- | --- | --- | --- |
| Nosaukums | Pamatkapitāls (EUR) | Pašvaldības līdzdalības (%) | Pašvaldības līdzdalības apmērs (EUR) |
| Pašvaldības kontrolētās kapitālsabiedrības | | | |
| SIA “Rēzeknes novada komunālserviss” | 3 163 073 | 100 | 3 183 073 |
| SIA “Strūžānu siltums” | 442 439 | 100 | 442 439 |
| SIA “Viļānu namsaimnieks” | 1 270 897 | 100 | 1 270 897 |
| SIA “Viļānu siltums” | 767 947 | 100 | 767 947 |
| Kapitālsabiedrības kurās, Pašvaldībai nav noteicošā ietekme | | | |
| SIA “ALAAS” | 1 998 692 | 29,18 | 583 121 |
| Kopā | 7 643 048 |  | 6 227 477 |

Uz 2023.gada 31.decembri Rēzeknes novada pašvaldības kopējais līdzdalības apmērs visās kapitālsabiedrībās, kurās tai ir kapitāla daļas, ir 3 766 194 euro.

Kapitālsabiedrību kopējais neto apgrozījums uz 2023. gada 31.decembri pārsniedza 5 (piecus) miljonus euro, kopējā aktīvu vērtība bija 11 miljoni 665 tūkstoši 791 simti euro, un kopā gada laikā tajās bija nodarbināti 120 darbinieki, kopējais valsts un pašvaldību budžetos iemaksātais nodokļu un nodevu apmērs pārsniedza 3 miljonus euro gadā. Līdz ar to secināms, ka Kapitālsabiedrībām ir būtiska ietekme uz Rēzeknes novada attīstību kopumā. Atbilstoši Publiskas personas kapitāla daļu un kapitālsabiedrību pārvaldības likuma (turpmāk – Kapitālsabiedrību pārvaldības likums) 36. panta pirmās daļas 11. punktam atvasināta publiska persona nodrošina, ka tās mājaslapā internetā tiek publiskota aktuāla informācija par kapitālsabiedrībām, kurās tai ir līdzdalība, cita starpā arī — ikgadējais pārskats par atvasinātai publiskai personai piederošām kapitālsabiedrībām un kapitāla daļām. Minētajā pārskatā ietver konsolidētu informāciju par atvasinātas publiskas personas līdzdalību kapitālsabiedrībās, tās ieguldītajiem resursiem un to atdevi, kapitālsabiedrību sniegtajiem pakalpojumiem, iemaksām valsts budžetā un pašvaldību budžetos, saņemtajām valsts vai pašvaldības budžeta dotācijām, par notikušajiem valdes locekļu nominācijas procesiem, kā arī citu informāciju, kas nepieciešama, lai sniegtu priekšstatu par atvasinātas publiskas personas kapitālsabiedrībām un kapitāla daļām. Ikgadējā pārskata sagatavošanā izmantoti Kapitālsabiedrību revidēto finanšu pārskatu dati, vidēja termiņa darbības stratēģijas, pārskati par finanšu un nefinanšu mērķu sasniegšanu 2023. gadā u. c. informācija. Ikgadējais pārskats par Kapitālsabiedrībām sagatavots, ievērojot Pārresoru koordinācijas centra 2020. gada 27. jūlija Ikgadējā pārskata par atvasinātai publiskai personai piederošām kapitālsabiedrībām un kapitāla daļām sagatavošanas un publiskošanas vadlīnijas (turpmāk – Vadlīnijas). Ikgadējā pārskata mērķis ir palielināt Kapitālsabiedrību darbības caurskatāmību un atbildību sabiedrības priekšā, pievilcību investoriem un potenciālajiem kapitālsabiedrību darījumu

partneriem, kā arī – ieviest starptautiski atzītus labas korporatīvās pārvaldības principus, sagatavojot un publiskojot informāciju par pašvaldībai piederošām kapitālsabiedrībām un to darbības rezultātiem.

Pašvaldībā ir spēkā Pārvaldības noteikumi, kuri nosaka Pašvaldības kapitālsabiedrību un kapitāla daļu pārvaldības kārtību. Pārvaldības noteikumu mērķis ir nodrošināt Pašvaldības kapitālsabiedrību un tai piederošu kapitāla daļu efektīvu pārvaldību, to racionālu un ekonomiski pamatotu resursu izmantošanu un labas korporatīvās pārvaldības principu ievērošanu. Pašvaldības kapitālsabiedrību un kapitāla daļu pārvaldība jāveic tā, lai nodrošinātu efektīvu darbības rezultātu sasniegšanu un publisko interešu īstenošanu un aizsardzību.

1. **Rēzeknes novada pašvaldības kapitālsabiedrību pārvaldības politika**
   1. **Rēzeknes novada pašvaldības līdzdalība un vispārējais stratēģiskais mērķis**

Publiskas personas kapitāla daļu un kapitālsabiedrību pārvaldības likums (turpmāk – Pārvaldības likums), kas stājās spēkā 2015. gada 1. janvārī, nosaka regulējumu pašvaldības kapitālsabiedrību pārvaldībai.

Augstākā lēmējinstitūcija Rēzeknes novada pašvaldībā ir dome, kas lemj par:

* kapitālsabiedrības dibināšanu, kā arī par tās darbības izbeigšanu;
* kapitālsabiedrību reorganizāciju, apvienošanu, sadalīšanu vai pārveidošanu;
* līdzdalības iegūšanu vai izbeigšanu;
  + kapitāla daļu (akciju) pārdošanu vai nodošanu bez atlīdzības valsts vai citas atvasinātas publiskas personas īpašumā.

Saskaņā ar Kapitālsabiedrību pārvaldības likuma 7.panta pirmo daļu publiskai personai, tai skaitā Pašvaldībai, ir pienākums ne retāk kā reizi 5 (piecos) gados pārvērtēt katru tās tiešo līdzdalību kapitālsabiedrībā un tās atbilstību VPIL 88.panta pirmajā daļā minētajiem nosacījumiem. Lēmumā par publiskas personas līdzdalības saglabāšanu kapitālsabiedrībā ir jāietver gan vērtējums attiecībā uz atbilstību Kapitālsabiedrību pārvaldības likuma 4.panta nosacījumiem (4.panta pirmajā daļā noteikts, ka publiska persona drīkst iegūt līdzdalību kapitālsabiedrībā VPIL 88.panta pirmajā daļā minētajos gadījumos), gan vispārējais stratēģiskais mērķis (Kapitālsabiedrību pārvaldības likuma 1.panta pirmās daļas 18.punktā noteikts, ka kapitālsabiedrības vispārējie stratēģiskie mērķi ir publiskas personas augstākās lēmējinstitūcijas noteikti kapitālsabiedrības mērķi, kurus publiska persona vēlas sasniegt ar līdzdalību kapitālsabiedrībā un kuri izriet no tiesību aktiem un politikas plānošanas dokumentiem).

Pašvaldībai pārvērtējot līdzdalību kapitālsabiedrībās, jākonsultējas ar kompetentām institūcijām konkurences aizsardzības jomā (Konkurences padomi) un komersantus pārstāvošām biedrībām vai nodibinājumiem, kā arī jāievēro komercdarbības atbalsta kontroles jomu regulējošu normatīvo aktu prasības.

Pašvaldības līdzdalības izvērtēšana kapitālsabiedrībās notika 2022.gadā. Dome lēmumu par līdzdalības saglabāšanu kapitālsabiedrībās un stratēģiskajiem mērķiem pieņēma 2022.gada 19.maijā, līdz ar to kārtējo līdzdalības pārvērtējumu tiek plānots veikt 2027.gadā.

Vispārējais stratēģiskais mērķis ir publiskas personas augstākās lēmējinstitūcijas noteikti kapitālsabiedrības mērķi, kurus publiska persona vēlas sasniegt ar līdzdalību kapitālsabiedrībā un kuri izriet no tiesību aktiem un politikas plānošanas dokumentiem. Savukārt no vispārējā stratēģiskā mērķa tiek atvasināti apakšmērķi, kas tiek noteikti katras kapitālsabiedrības vidēja termiņa darbības stratēģijā.

Pašvaldības dome ar 2023.gada 23.marta lēmumu Nr.421 “Par Rēzeknes novada pašvaldības kapitālsabiedrību SIA “Viļānu siltums”, SIA “Viļānu namsaimnieks”, SIA “Strūžānu siltums” un SIA “Maltas dzīvokļu – komunālās saimniecības uzņēmums” reorganizācijas procesa uzsākšanu” nolēma uzsākt reorganizācijas procesu pievienošanas ceļā, nosakot, ka SIA “Viļānu siltums” (reģ. Nr.42403003341), SIA “Viļānu namsaimnieks” (reģ. Nr.52403003451), SIA “Strūžānu siltums” (reģ.Nr. 42403006333) pievienojamās sabiedrības kur pievienošanā iegūstošā sabiedrība ir SIA “Maltas dzīvokļu – komunālās saimniecības uzņēmums” (reg. Nr.42403000932).

Reorganizācijas process pievienošanas ceļā tika pabeigts 2023.gada 13.decembrī, kur pievienojamās kapitālsabiedrības beidz pastāvēt bez likvidācijas procesa un tiek izslēgtas no komercreģistra.

*Tabula Nr.2*

|  |  |  |  |
| --- | --- | --- | --- |
| Kapitālsabiedrība | Kapitālsabiedrības komercdarbības veidi | Vispārējais stratēģiskais mērķis | Līdzdalības pamatojums |
| SIA “Rēzeknes novada komunālserviss” | Elektroenerģija, gāzes apgāde, siltumapgāde un gaisa kondicionēšana;  Ūdens ieguve, attīrīšana un apgāde;  Notekūdeņu savākšana un attīrīšana;  Atkritumu savākšana, apstrāde un izvietošana; materiālu pārstrāde;  Nekustamā īpašuma pārvaldīšana par atlīdzību vai uz līguma pamata;  Sava vai nomāta nekustamā īpašuma izīrēšana un pārvaldīšana | kapitālsabiedrības finansiālās stabilitātes nodrošināšana;  pakalpojumu sniegšanas nepieciešamībai atbilstoša kapitālsabiedrības materiāli - tehniskā bāze;  nepārtraukta visu pakalpojumu nodrošināšana;  labas kvalitātes ūdens piegāde patērētājiem;  atbilstoša uzskaite ekonomiski pamatotu cenu nodrošināšanai;  ietekmes uz apkārtējo vidi samazināšana;  energoefektīvāku risinājumu ieviešana. | Pašvaldības novada domes 2023.gada 26.maija lēmums Nr.593 “Par Rēzeknes novada pašvaldības tiešās līdzdalības saglabāšanu Pašvaldības sabiedrībā ar ierobežotu atbildību “Maltas dzīvokļu – komunālās saimniecības uzņēmums”” |
| SIA “ALAAS” | Atkritumu savākšana, atkritumu apstrāde un izvietošana, šķirotu materiālu pārstrāde. | Nodrošināt ES un LR normatīvajiem aktiem atbilstošu, augsti tehnoloģisku, videi draudzīgu un efektīvu atkritumu apsaimniekošanu Austrumlatgales atkritumu apsaimniekošanas reģiona iedzīvotājiem ar sabalansētu sabiedriskā pakalpojuma tarifu un nodrošināt kvalitatīvu sadzīves atkritumu apsaimniekošanu sadzīves atkritumu apsaimniekošanas zonā par samērīgu maksu; Nodrošināt stabilu, uz attīstību vērstu kapitālsabiedrības darbību. | Pašvaldības novada domes 2023.gada 26.maija lēmums Nr.592 “Par Rēzeknes novada pašvaldības tiešās līdzdalības saglabāšanu SIA “ALAAS”” |
| SIA “Strūžānu siltums” | Ar Pašvaldības domes 2023.gada 23.marta lēmumu Nr.421 “Par Rēzeknes novada pašvaldības kapitālsabiedrību SIA “Viļānu siltums”, SIA “Viļānu namsaimnieks”, SIA “Strūžānu siltums” un SIA “Maltas dzīvokļu – komunālās saimniecības uzņēmums” reorganizācijas procesa uzsākšanu” ar 2023.gada 1.novembri, SIA “Strūžānu siltums” pievienošanās ceļā tiek reorganizēts un pievienots iegūstošajai sabiedrībai SIA “Rēzeknes novada komunālserviss”, kuras ietvaros turpinās Strūžānu teritorijas iedzīvotājiem nodrošināt iepriekš sniegtos pakalpojumus. No 2023.gada 1.novembra pievienotās sabiedrības darījumi kļūst par iegūstošās sabiedrības darījumiem. 2023.gada 13.decembrī SIA “Strūžānu siltums” tika izslēgta no komercreģistra sakarā ar reorganizācijas procesa pabeigšanu. | | |
| SIA “Viļānu namsaimnieks” | Ar Pašvaldības domes 2023.gada 23.marta lēmumu Nr.421 “Par Rēzeknes novada pašvaldības kapitālsabiedrību SIA “Viļānu siltums”, SIA “Viļānu namsaimnieks”, SIA “Strūžānu siltums” un SIA “Maltas dzīvokļu – komunālās saimniecības uzņēmums” reorganizācijas procesa uzsākšanu” 2023.gada 1.novembri, SIA “Viļānu siltums” pievienošanās ceļā tiek reorganizēts un pievienots iegūstošajai sabiedrībai SIA “Rēzeknes novada komunālserviss”, kuras ietvaros Viļānu apvienības teritorijas iedzīvotājiem turpinās nodrošināt sniegtos pakalpojumus. No 2023.gada 1.novembra pievienotās sabiedrības darījumi kļūst par iegūstošās sabiedrības darījumiem. 2023.gada 13.decembrī SIA “Viļānu namsaimnieks” tika izslēgta no komercreģistra sakarā ar reorganizācijas procesa pabeigšanu. | | |
| SIA “Viļānu siltums” | Ar Pašvaldības domes 2023.gada 23.marta lēmumu Nr.421 “Par Rēzeknes novada pašvaldības kapitālsabiedrību SIA “Viļānu siltums”, SIA “Viļānu namsaimnieks”, SIA “Strūžānu siltums” un SIA “Maltas dzīvokļu – komunālās saimniecības uzņēmums” reorganizācijas procesa uzsākšanu” ar 2023.gada 1.novembri, SIA “Viļānu siltums” pievienošanās ceļā tiek reorganizēts un pievienots iegūstošajai sabiedrībai SIA “Rēzeknes novada komunālserviss”, kuras ietvaros Viļānu apvienības teritorijas iedzīvotājiem turpinās nodrošināt siltuma pakalpojumus. No 2023.gada 1.novembra pievienotās sabiedrības darījumi kļūst par iegūstošās sabiedrības darījumiem. 2023.gada 13.decembrī SIA “Viļānu siltums” tika izslēgta no komercreģistra sakarā ar reorganizācijas procesa pabeigšanu. | | |

Publiskas personas kapitāla daļu un kapitālsabiedrību pārvaldības likums nosaka, ka paredzētos kapitāla daļu turētāja lēmumus pieņem pašvaldības izpilddirektors (turpmāk arī — kapitāla daļu turētāja pārstāvis), tomēr Pašvaldības izpilddirektors var nodot pašvaldības kapitāla daļu turētāja lēmumu pieņemšanas tiesības citai tam pakļautai amatpersonai, tai skaitā tās pilsētas (novada) pašvaldības struktūrvienības vadītājam, kurai ir uzticēta attiecīgu pašvaldības kapitāla daļu pārvaldīšana. Kapitāla daļu turētāja pārstāvis pieņem dalībnieku sapulces kompetencē esošos lēmumus par:

* + kapitālsabiedrības gada pārskata apstiprināšanu;
  + peļņas izlietošanu;
  + valdes locekļu un valdes priekšsēdētāja ievēlēšanu un atsaukšanu, izņemot gadījumus, kad kapitālsabiedrībā ir izveidota padome;
  + padomes (ja tāda ir izveidota) locekļu ievēlēšanu un atsaukšanu;
  + revidenta ievēlēšanu un atsaukšanu;
  + prasības celšanu pret valdes vai padomes (ja tāda ir izveidota) locekli vai par atteikšanos no prasības pret viņiem, kā arī par kapitālsabiedrības pārstāvja iecelšanu kapitālsabiedrības pārstāvēšanai tiesā;
  + kapitālsabiedrības statūtu apstiprināšanu un grozīšanu;
  + atlīdzības apmēru revidentam, padomes locekļiem (ja tāda ir izveidota) un valdes locekļiem (izņemot gadījumus, kad ir izveidota padome);
  + pamatkapitāla palielināšanu vai samazināšanu;
  + kapitālsabiedrības reorganizāciju;
  + likvidatora ievēlēšanu un atsaukšanu;
  + vidēja termiņa darbības stratēģiju, izņemot gadījumus, kad ir izveidota padome;
  + citiem jautājumiem, ja tas paredzēts likumā.

Pašvaldības kapitālsabiedrību un kapitāla daļu pārvaldība jāveic tā, lai nodrošinātu efektīvu darbības rezultātu sasniegšanu un publisko interešu īstenošanu un aizsardzību.

* 1. **Stratēģiju izstrāde**

Pārvaldības kārtība paredz, ka kapitālsabiedrības valdei, izstrādājot vidēja termiņa darbības stratēģiju atbilstoši Pārvaldības likuma 57. pantā noteiktajam. Pārresoru koordinācijas centra izdotajām vadlīnijām par valsts kapitālsabiedrību vidēja termiņa darbības stratēģijas izstrādi ir ieteikuma raksturs.

2023. gadā visām pašvaldības kontrolētām kapitālsabiedrībām ir spēkā esošās izstrādātās vidējā termiņa darbības stratēģijas (ieskaitot no komercreģistra izslēgtās SIA “Viļānu siltums”, SIA “Viļānu namsaimnieks” un SIA “Strūžānu siltums”).

**1.3. Dividenžu politika**

Pārvaldības likuma 35. pants nosaka, ka atvasinātas publiskas personas augstākā lēmējinstitūcija reglamentē kārtību, kādā nosakāma dividendēs izmaksājamā peļņas daļa kapitālsabiedrībā, kurā atvasinātai publiskai personai ir izšķirošā ietekme.

Pamatojoties uz Pārvaldības likuma 35. panta pirmo daļu, Rēzeknes novada domes 2012. gada 6. septembrī pieņēma lēmumu Nr. 1 “Par pašvaldības kapitālsabiedrībām un pašvaldības izšķirošajā ietekmē esošajām kapitālsabiedrībām minimālo dividendēs izmaksājamo peļņas daļu”, kas nosaka, ka ne mazāk kā 10% no uzņēmuma peļņas ir izmaksājama dividendēs. Rēzeknes novada pašvaldība laika periodā no 2021.gada līdz 2023.gadam dividendes ir saņēmusi tikai no pašvaldības SIA “Maltas dzīvokļu-komunālās saimniecības uzņēmums”. Laika periodā no 2021.gada līdz 2022.gadam dividendes ir palielinājušās par 158,00 EUR, un 2022.gadā tās sastādīja 3 868,00 EUR. Dividendes nav nosakāmas, aprēķināmas un izmaksājamas, ja kapitālsabiedrības pašu kapitāls ir mazāks par pamatkapitālu.

*Tabula Nr.3*

**Kapitālsabiedrību iemaksātās dividendes laika periodā no 2019.gada līdz 2022.gadam atsevišķi pa kapitālsabiedrībām (EUR)**

|  |  |  |  |
| --- | --- | --- | --- |
| Kapitālsabiedrības nosaukums | 2021 | 2022 | 2023 |
| SIA “Rēzeknes novada komunālserviss” | 3710,00 | 3868,00 | 0,00 |

* 1. **Nominācijas**

Pamatojoties uz Kapitālsabiedrību pārvaldības likuma 37. panta pirmo daļu, kas nosaka, ka atvasinātas publiskas personas augstākā lēmējinstitūcija nosaka valdes un padomes locekļu nominēšanas kārtību kapitālsabiedrībā, kurā atvasinātai publiskai personai kā dalībniekam (akcionāram) ir tiesības izvirzīt valdes vai padomes locekļus, un valdes locekļus atvasinātas publiskas personas kapitālsabiedrībā, kurā izveidota padome, 2016.gada 17.martā Rēzeknes novada dome apstiprināja Rēzeknes novada pašvaldības noteikumus Nr.19 “Kārtība, kādā nominē kandidātus valdes locekļu amatiem kapitālsabiedrībās, kurās Rēzeknes novada pašvaldībai kā dalībniekam ir tiesības izvirzīt valdes locekļus”. Valdes un padomes locekļu amatu kandidātu nominēšanai kapitālsabiedrībās piemērojami 2020. gada 7. janvāra Ministru kabineta noteikumi Nr. 20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai”.

2023.gadā Pašvaldības kontrolētajās kapitālsabiedrībās valdes vai padomes locekļu nominācijas procesi nav notikuši.

* 1. **Atlīdzība valdes locekļiem**

Atlīdzību kapitālsabiedrību valdes locekļiem nosaka, ievērojot Pārvaldības likumu un Ministru kabineta 2020. gada 4. februāra noteikumus Nr. 63 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru”.

Publiskas personas kapitāla daļu un kapitālsabiedrību pārvaldes likuma 79.panta piektajā daļā ir noteikts, ka ar sabiedrības valdes locekli slēdz pilnvarojuma līgumu par valdes locekļa pienākumu izpildi un saskaņā ar 79.panta sesto daļu pilnvarojuma līgumā valdes loceklim var pielīgt apdrošināšanu un atsaukšanas pabalstu, 79.panta septītajā daļā ir norādīti gadījumi, kad valdes loceklim var izmaksāt prēmiju un noteikts tās maksimālais apmērs.

Publiskas personas kapitāla daļu un kapitālsabiedrību pārvaldības likuma 66.panta pirmās daļas 8.punktā ir noteikts, ka tikai dalībnieku sapulcei ir tiesības pieņemt lēmumus par atlīdzības apmēru valdes locekļiem. Savukārt 79.panta ceturtās daļas pēdējā rindkopā noteikts, ka valdes locekļa mēneša atlīdzību nosaka uz visu valdes locekļa pilnvaru termiņu ar tiesībām to pārskatīt reizi gadā.

* 1. **Informācijas publiskošana atbilstoši normatīvajiem aktiem**

Gan Pašvaldībai, gan kapitālsabiedrībām ir pienākums publiskot informāciju par kapitālsabiedrību darbību, ekonomiskajiem rādītājiem, kapitālsabiedrību valdes locekļiem, kā arī kapitālsabiedrību gada pārskatus, tādējādi nodrošinot darbības caurskatāmību.

Aktuālā informācija par kapitālsabiedrībām, kurās Rēzeknes novada pašvaldībai ir līdzdalība, tiek publicēta atbilstoši Publiskas personas kapitāla daļu un kapitālsabiedrību pārvaldības likumā noteiktajiem termiņiem un apjomam Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv).

Pašvaldībai informācijas publiskošanas pienākumu nosaka Pārvaldības likuma 36. pants. Savukārt kapitālsabiedrību informācijas publiskošanas pienākums noteikts vairākos normatīvajos aktos: Valsts un pašvaldību institūciju amatpersonu un darbinieku atlīdzības likums, 2.panta (41) punktā; Publiskas personas finanšu līdzekļu un mantas izšķērdēšanas novēršanas likums, 6.1 panta 2.punktā; Publiskas personas kapitāla daļu un kapitālsabiedrību pārvaldības likums, 58.pants; 17.10.2017. Ministru kabineta noteikumi Nr.630 "Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā" 9.punkts, kā arī nozari reglamentējošajos normatīvajos aktos.

Informācija Pašvaldības mājaslapā tiek atjaunota pēc nepieciešamības. Mājaslapā tiek publiskoti aktuālie Pašvaldības noteikumi un domes lēmumi attiecībā uz kapitālsabiedrību pārvaldību.

Ar grozījumu spēkā stāšanos, no 2020. gada 1. janvāra, Pārvaldības likuma 36. pants ir papildināts ar pienākumu Pašvaldībām sagatavot un publiskot ikgadējo pārskatu par atvasinātai publiskai personai piederošām kapitālsabiedrībām un kapitāla daļām.

Pārskati tiek publiskoti Rēzeknes novada pašvaldības mājas lapā <https://rezeknesnovads.lv/pasvaldiba/publiskie-dokumenti/publiskie-parskati/>

1. **Pārskata veidošanā un datu apstrādē izmantotā metodika**

Publiskā pārskata par Rēzeknes novada pašvaldības kapitālsabiedrībām un tai piederošām kapitāla daļām sagatavošanai izmantoti kapitālsabiedrību gada pārskati, publiskotā informācija kapitālsabiedrību vai Rēzeknes novada pašvaldības mājaslapā, vidēja termiņa darbības stratēģijas, kapitālsabiedrības darbības rezultātu izvērtēšanai iesniegtā informācija.

Tādi dati un rādītāji kā samaksātās iemaksas valsts un pašvaldību budžetos, saņemtie un veiktie ziedojumi, no valsts vai pašvaldības budžeta saņemtais finansējums. Pārējie rādītāji un dati ir iegūti vai aprēķināti, izmantojot informāciju no kapitālsabiedrību gadu pārskatiem.

Rādītāji sagatavoti pēc vienotas metodikas, bet iespējamas atšķirības, jo katra kapitālsabiedrība informāciju, kas tika iesniegta kapitālsabiedrības darbības rezultātu izvērtēšanai, ir sagatavojusi individuāli, atbilstoši savai darbības specifikai. Informācija pēc iespējas atlases veidā tika pārbaudīta, salīdzinot ar publiski pieejamo informāciju, uzticoties publisko pārskatu sagatavotāju kompetencei un atbildībai. Tādi finanšu rādītāji kā pašu kapitāla atdeve, aktīvu atdeve, rentabilitāte, apgrozāmo līdzekļu likviditāte, saistību īpatsvars bilancē aprēķināti izmantojot datus no kapitālsabiedrību gada pārskatiem:

* + - * + pašu kapitāla atdeve – peļņas un pašu kapitāla attiecība izteikta procentos,
        + aktīvu atdeve – peļņas un kopējo aktīvu attiecība izteikta procentos,
        + rentabilitāte – peļņas un neto apgrozījuma attiecība izteikta procentos,
        + apgrozāmo līdzekļu likviditāte – apgrozāmo līdzekļu un īstermiņa kreditoru attiecība,
  + saistību īpatsvars bilancē – īstermiņa un ilgtermiņa kreditoru kopsummas un kopējo aktīvu attiecība izteikta procentos.
  + rentabilitāte – peļņas un apgrozījuma attiecība, izteikta procentos;
  + kopējā likviditāte – apgrozāmie līdzekļi (debitoru parādi, krājumi, nauda) un īstermiņa kreditoru attiecība;
  + saistību īpatsvars – visu saistību un pašu kapitāla attiecība.

Samaksātās iemaksas valsts un pašvaldību budžetos ietver iemaksu bilanci par pievienotās vērtības nodokli, nekustamā īpašuma nodokli, valsts sociālās apdrošināšanas obligātajām iemaksām, iedzīvotāju ienākuma nodokli, uzņēmuma ienākuma nodokli, elektroenerģijas nodokli, dabas resursu nodokli un citus nodokļus un nodevas, kā arī pašvaldības budžetā samaksātās dividendes.

Vidējā bruto atlīdzība uz vienu nodarbināto gadā aprēķināta, izmantojot kapitālsabiedrības gada pārskatā iekļautās personāla izmaksas un vidējo darbinieku skaitu.

Šajā pārskatā analizēti kapitālsabiedrību finanšu dati par periodu no 2021.gada līdz 2023.gadam.

**3. Kapitālsabiedrību darbības rezultāti**

**3.1. Kapitālsabiedrību aktīvu kopapjoms**

Pašvaldības kontrolēto kapitālsabiedrību kopējā aktīvu vērtība pēdējā 2023.gadā ir krietni palielinājusies. Salīdzinot 2023.gadu ar 2022.gadu, kopējie aktīvi ir pieauguši par 7 224 240 euro jeb par 62 % .

*Attēls Nr.1*

Apgrozāmie līdzekļi ir uzņēmuma rīcībā esošie resursi, kas pieejami ikdienas darījumu veikšanai un tiek izmantoti, lai nodrošinātu produktu ražošanas (pakalpojumu sniegšanas) nepārtrauktību, apgrozāmie līdzekļi ir palielinājušies par 1 499 201 EUR jeb 49% - 2023.gadā tie sastāda 3 028 397 EUR .

*Attēls Nr.2*

Kopējie ilgtermiņa ieguldījumi ir palielinājušies par 25 % jeb par 2 165 039 EUR - 2023.gadā tie sastāda 8637394 EUR.

Vislielākais aktīvu kopapjoms 2023.gadā ir SIA “Rēzeknes novada komunālserviss”, kas sastāda 7 201 886 EUR un tad seko SIA “ALAAS”, kas sastāda 4 463 905 EUR.

**3.2. Pašu kapitāla kopapjoms**

Pašu kapitāla kopapjoms Pašvaldības kontrolētajās kapitālsabiedrībās arvien palielinās, salīdzinot 2022.gadu ar 2023.gadu pašu kapitāls ir pieaudzis par EUR 2 468 521, jeb par 162,65%, galvenokārt uz Pašvaldības mantiskā ieguldījuma rēķina kapitālsabiedrību pamatkapitālā.

2023.gada 20.jūlijā Rēzeknes novada domē tika pieņemts lēmums par pamatkapitāla palielināšanu SIA “Rēzeknes novada komunālserviss” EUR 80 000,00 (astoņdesmit tūkstoši euro,00 centi) apmērā, attiecīgi pašvaldībai saņemot jaunu kapitāla daļu skaitu.

2023.gada 7.septembrī Rēzeknes novada domē tika pieņemts lēmums Nr. 986 “Par mantisko ieguldījumu pašvaldības SIA “ALAAS” pamatkapitāla palielināšanai” – pamatkapitāla palielināšana par mantisko ieguldījumu, kas ir 33,97 ha liels zemes gabals kas patiesajā vērtībā ir ar EUR 140 500 lielu vērtību. Tādējādi tika palielināts kapitālsabiedrības pamatkapitāls un Rēzeknes novada pašvaldībai piederošās kapitāldaļas.

*Attēls Nr.3*

**3.3. Pašvaldības kontrolēto kapitālsabiedrību kopējais neto** **apgrozījums**

Vērtējot Pašvaldības kontrolēto kapitālsabiedrību kopējo neto apgrozījumu, secināms, ka tas pēdējos gados arvien palielinās. Ievērojams pieaugums bija 2023. gadā, kad salīdzinot ar 2022. gadu tas ir palielinājies par 1 682 444 euro.

*Attēls Nr.4*

*Attēls Nr.5*

Kapitālsabiedrību SIA “ALAAS” un SIA “Rēzeknes novada komunālserviss” kopējam apgrozījumam laika periodā no 2021.gada līdz 2023.gadam ik gadu ir tendence palielināties.

Laika periodā no 2021.gada līdz 2023.gadam līdera pozīcijas pēc neto apgrozījuma notur SIA “ALAAS” (skat. Att.Nr.5).

*Attēls Nr.6*

Uz 2023.gada 31.oktobri kopējais neto apgrozījums reorganizētajām kapitālsabiedrībām salīdzinot ar 2022.gadu ir samazinājies par EUR 2 735 469, jeb par 55,03%.

Līdera pozīcijas tiek noturētas SIA “Rēzeknes novada komunālsersiss” (uz 31.10.2023.g. neto apgrozījums 841 111 EUR) un SIA “Strūžānu siltums” (uz 31.10.2023.g. neto apgrozījums 505 705 EUR).

*Attēls Nr.7*

**Kapitālsabiedrību kopējais neto apgrozījums un kopējā peļņas rentabilitāte**

5165345

Lielākais neto apgrozījuma pieaugums saistās ar to, ka tika paaugstināti tarifi. Kaut arī kopējam neto apgrozījumam ir tendence augt, kopējā peļņas rentabilitāte ir negatīva, pozitīvi tas ka rentabilitāte palielinās. Kopējais saimnieciskās darbības gada rezultāts ir pozitīvs un nav ar zaudējumiem, līdz ar to kopējā peļņas rentabilitāte pēdējos 3 (trīs) gados ir robežās no “-11,7%” līdz “-2,18%”. (skatīt attēlu Nr.7).

**3.4. Kapitālsabiedrību veiktās iemaksas valsts un pašvaldību budžetā**

Pašvaldības kontrolēto kapitālsabiedrību kopējās valsts un pašvaldības budžetā veiktās iemaksas 2023. gadā sasniedza 3 038282,38 EUR. Vislielākās iemaksas valsts budžetā ir veicis atkritumu apsaimniekošanas uzņēmums 2023.gadā tās sastādīja 1 906 903 EUR.

*Tabula Nr.4*

**Kopējās veiktās iemaksas valsts un pašvaldības budžetā 2023.gadā (EUR)**

|  |  |  |  |  |
| --- | --- | --- | --- | --- |
| **Nr.p.k.** | **Kapitālsabiedrības nosaukums** | **Valsts budžetā, EUR** | **Pašvaldības budžetā, EUR** | **Kopā, EUR** |
| 1. | SIA “Rēzeknes novada komunālserviss” | 322 560,50 | 658,14 | 323 218,64 |
| 2. | SIA “Strūžānu siltums” | 147 054,40 | 341,67 | 147 396,07 |
| 3. | SIA “Viļānu namsaimnieks” | 164 031 | 11 854 | 175 885 |
| 4. | SIA “Viļānu siltums” | 93 333,67 | 0 | 93 333,67 |
| 5. | SIA “ALAAS” | 1 906 903 | 391 546 | 2 298 449 |
| ***KOPĀ*** | | ***2 633 882.57*** | ***404 399,81*** | ***3 038 282,38*** |

Vislielāko nekustamā īpašuma nodokli Rēzeknes novada pašvaldības budžetā iemaksā atkritumu apsaimniekošanas uzņēmums SIA “ALAAS”, katru gadu maksājot 1000 EUR. Pašvaldības SIA “Rēzeknes novada komunālserviss” 2023.gadā pašvaldības budžetā iemaksāja 658,14 EUR lielu nekustamā īpašuma nodokli.

Kapitālsabiedrību veiktajās iemaksās valsts budžetā iekļautas izmaksas par pievienotās vērtības nodokli, valsts sociālās apdrošināšanas obligātajām iemaksām, iedzīvotāju ienākuma nodokli, dabas resursu nodokli un citām iemaksām valsts vai pašvaldības budžetā.

**4. Kapitālsabiedrību atdeve**

Pašvaldības kontrolētām kapitālsabiedrībām galvenie ir nefinanšu mērķi un to sasniegšana, lai pēc iespējas kvalitatīvāk nodrošinātu tām deleģētos uzdevumus. Jāatzīmē, ka kapitālsabiedrību primārais mērķis nav peļņas gūšana, bet gan efektīvas saimniekošanas nodrošināšana. Galvenais finanšu mērķis, pārsvarā, ir strādāt bez zaudējumiem vai ar nelielu peļņu, nodrošinot finanšu stabilitāti.Tā kā vairākām pašvaldības kontrolētām kapitālsabiedrībām saimnieciskā gada rezultāts ir zaudējumi, tad nav iespējams analizēt nopelnīto, bet ir iespēja apskatīt peļņas/zaudējumu dinamiku pa gadiem. (skatīt att. Nr.9 un Nr.10)

*Attēls Nr.8*

*Attēls Nr.9*

Peļņas/zaudējumu dinamika reorganizētajām kapitālsabiedrībām uz 31.10.2023.g.

SIA “Viļānu namsaimnieks” Finanšu gadu noslēdz ar zaudējumiem EUR 48839 – zaudējumu iemesls ir tas, ka esošais tarifs nevarēja nosegt izdevumus.

SIA “Strūžānu siltums” Finanšu gads 01.01.2023. – 31.10.2023. tiek noslēgts ar EUR 45 157 zaudējumiem. Neprognozēts elektroenerģijas cenas kāpums negatīvi atsaucās uz visām darbības sfērām. Zaudējumi siltumapgādes jomā radās, jo būtiski pieauga kurināmā (šķelda, malka) cena.

SIA “Rēzeknes novada komunālserviss” uz 31.10.2023.gadu ir beidzis ar zaudējumiem EUR 55195 .

Zaudējumi saistīti ar reorganizācijas procesiem, darbinieku atbrīvošanu (kompensācijas un pabalsti).

Visu uzņēmumu finansiālo stāvokli ietekmē arī iedzīvotāju maksātspēja. Papildus izdevumus palielina iekārtas un mehānismi, kas ar katru gadu nolietojas vairāk, sadārdzinot to uzturēšanu un remontu.

*Attēls Nr.10*

2023.gada uzņēmuma peļņa sastāda **EUR 757462**. tas pārsvarā ir reorganizācijas rezultātā gūta peļņa. Šī peļņa tiek izmantota, lai segtu iepriekšējos gadu zaudējumus, kas bija uzkrājušies pievienotajās sabiedrībās. Reorganizācijas procesā tika pārņemti ļoti lieli pievienoto sabiedrību iepriekšējo gadu zaudējumi, kas bija 1 220 385 eiro, un tas ievērojami ietekmēja kopējo pašu kapitālu.

**5. Rādītāji finansiālās stabilitātes raksturojumam**

Finansiālo stabilitāti kapitālsabiedrībā raksturo gan likviditātes, gan saistību vai maksātspējas rādītāji, gan rentabilitātes un citi rādītāji.

Kapitālsabiedrību darbība laika periodā no 2020. gada līdz 2022. gadam saistībā ar COVID-19 pandēmiju bija pakļauta dažādiem riskiem. Kapitālsabiedrību vadība 2023.gadā cenšas minimizēt potenciālo finanšu risku negatīvo ietekmi uz Kapitālsabiedrību finansiālo stāvokli, nepārtraukti uzrauga debitoru parādu atlikumus, lai mazinātu neatgūstamo parādu rašanās iespēju, kā arī ievēro piesardzīgu likviditātes riska vadību, nodrošinot, ka ir pieejami atbilstoši kredītresursi saistību nokārtošanai noteiktajā termiņā, kā arī pastāvīgi kontrolējot dažādus likviditātes rādītājus.

Lai noteiktu, cik efektīva ir bijusi Kapitālsabiedrības darbība, izmanto vairākas rādītāju grupas.

**5.1. Likviditātes rādītāji**

Likviditātes rādītāji raksturo kapitālsabiedrības spēju jebkurā laikā atmaksāt savas īstermiņa saistības. Likviditātes analīze sniedz priekšstatu par kapitālsabiedrības maksātspēju (vai tā ir spējīga norēķināties par savām īstermiņa saistībām) un īstermiņa finansiālajiem riskiem, ja tādi rodas.

Visaugstākais kopējās likviditātes koeficients 2023. gadā bija SIA “Viļānu siltums” – 3,33, SIA “Strūžānu siltums” – 2,88 un SIA “Rēzeknes novada komunālserviss” (uz 31.10.2023.) un SIA “Viļānu namsaimnieks” – 1,18. Kapitālsabiedrībām, kuru kopējās likviditātes koeficients ir virs 1, nozīmē, ka Kapitālsabiedrības ar saviem apgrozāmajiem līdzekļiem spēj segt visas īstermiņa saistības. Tā kā šis rādītājs ietver visu apgrozāmo līdzekļu attiecību pret īstermiņa saistībām, tad, vērtējot spēju segt visas īstermiņa saistības, būtu jāņem vērā arī krājumu realizācijas iespējas un debitoru parādu atgūšanas iespējas.

Ja likviditātes koeficents ir virs viens, uzņēmumam nevajadzētu būt problēmām savu īstermiņa saistību kārtošanā. Ja koeficients samazinās zem viens, parādās risks, ka uzņēmumam varētu rasties problēmas īstermiņa saistību maksājumos. Finansisti uzskata, ka šim koeficientam vajadzētu būt robežās no viens līdz trīs. Pārāk augsts likviditātes koeficients liecina par neracionālu apgrozāmo līdzekļu izmantošanu. Vērtējot ideālo līmeni, nedrīkst neņemt vērā arī nozares specifiku.

**5.2. Rentabilitātes rādītāji**

Rentabilitāte, norāda uz uzņēmuma spēju veikt ienesīgu saimniecisko darbību. Šie dati atspoguļo uzņēmuma panākumus peļņas gūšanā, kas savukārt norāda uz ieguldītā kapitāla izmantošanas efektivitāti. Jo lielāks rādītājs, jo lielāks ienesīgums.

*Attēls Nr.11*

*Attēls Nr.12*

2023.gadā no 1 euro realizācijas ieņēmumiem pašvaldības SIA “Rēzeknes novada komunālserviss” ir ieguvis 0,0180 euro peļņu,SIA “ALAAS”- 0,0398 euro peļņa ir ar “-” zīmi.

*Attēls Nr.13*

*Attēls Nr.14*

Kapitālsabiedrību konkurētspēja ir salīdzinoši zema. Vislielākā konkurētspēja ir pašvaldības SIA “Rēzeknes novada komunālserviss”.

**6. Kapitālsabiedrību individuālās vizītkartes**

|  |  |
| --- | --- |
| **Sabiedrība ar ierobežotu atbildību**  **“Rēzeknes novada komunālserviss”** |  |

**Reģ.nr. 42403000932**

**Rēzeknes novada pašvaldības līdzdalība 100%**

**Sabiedrībai nav līdzdalības citās kapitālsabiedrībās**

SIA “Rēzeknes novada komunālserviss” (iepriekš - Pašvaldības SIA "Maltas dzīvokļu-komunālās saimniecības uzņēmums") ir dibināta 1991. gada 7. novembrī, pamatdarbība ir saistīta ar komunālo pakalpojumu sniegšanu fiziskām un juridiskām personām. Sabiedrība sniedz pakalpojumus sekojošās darbības jomās:

1. Elektroenerģija, gāzes apgāde, siltumapgāde un gaisa kondicionēšana (NACE 35.)
2. Ūdens ieguve, attīrīšana un apgāde (36.00)
3. Notekūdeņu savākšana un attīrīšana (37.00)
4. Atkritumu savākšana, apstrāde un izvietošana, materiālu pārstrāde (38.)
5. Nekustamā īpašuma pārvaldīšana par atlīdzību vai uz līguma pamata (68.32)
6. Sava vai nomāta nekustamā īpašuma izīrēšana un pārvaldīšana (68.20)

Starp Rēzeknes novada pašvaldību un SIA “Rēzeknes novada komunālserviss” 2023.gada 29.decembrī ir noslēgts līgums Nr.RNP/2023/8.11/972 “Par sabiedrisko ūdenssaimniecības pakalpojumu sniegšanu”, ar kuru Rēzeknes novada pašvaldība ir noteikusi īpašas tiesības sniegt pakalpojumus Rēzeknes novada administratīvās teritorijas daļā:

* Dricānu apvienības teritorijā – Strūžānu pagasta Strūžānu ciemā;
* Maltas apvienības teritorijā – Maltas pagasta Maltas ciemā, Lūznavas pagasta, Lūznavas, Vertukšnes un Zosnas ciemā;
* Viļānu apvienības teriorijā – Viļānu pilsētā, Viļānu pagasta Jaunviļānu un Radopoles ciemā, Lauzinieku mazciemā, Dekšāres pagasta Dekšāres un Aļņu (Atspukas) ciemā, Sokolku pagasta Strupļu ciemā un Skudnovkas mazciemā.

Starp Rēzeknes novada pašvaldību un SIA “Rēzeknes novada komunālserviss” 2023.gada 29.decembrī ir noslēgts līgums Nr.RNP/2023/8.11/973 “Par sabiedrisko centralizētās siltumapgādes pakalpojumu sniegšanu”, kas ietver siltumenerģijas ražošanu, pārvadi, sadali un tirdzniecību, kur Pašvaldība piešķir Pakalpojumu sniedzējam īpašas tiesības sniegt sabiedriskos siltumenerģijas apgādes pakalpojumus Rēzeknes novada administratīvās teritorijas daļā:

* Dricānu apvienībā – Strūžānu pagasta Strūžānu ciemā;
* Maltas apvienībā – Lūznavas pagasta Lūznavas ciemā, Maltas pagasta Maltas ciemā;
* Viļānu apvienībā – Viļānu pilsētā.

|  |  |  |  |  |
| --- | --- | --- | --- | --- |
| **Nr. p.k.** | **SIA “Rēzeknes novada komunālserviss”**  **iecirknis** | **Siltumenerģijas tarifs EUR/MWh bez PVN** | **Aukstā ūdens padeve EUR/m3 bez PVN** | **Kanalizācija EUR/m3 bez PVN** |
| **1.** | **Maltas iecirknis** | 83.51 | 1.75 | 2.00 |
| **2.** | **Strūžānu iecirknis** | 80.17 | 1.78 | 1.87 |
| **3.** | **Viļānu iecirknis** | 77.94 | 1.48 | 2.12 |

**Vispārējais stratēģiskais mērķis**:

1.Uzņēmuma finansiālās stabilitātes nodrošināšana,

2. Pakalpojumu sniegšanas nepieciešamībai atbilstoša kapitālsabiedrības materiāli – tehniskā bāze;

3. Nepārtraukta visu pakalpojumu nodrošināšana;

4. Labas kvalitātes ūdens piegāde patērētājiem;

5. Atbilstoša uzskaite ekonomiski pamatotu cenu nodrošināšanai;

6. Ietekmes uz apkārtējo vidi samazināšana;

7. Energoefektīvāku risinājumu ieviešana.

**Svarīgākie notikumi 2023. gadā**

* Nodots ekspluatācijā “Asenizācijas notekūdeņu pieņemšanas punkts, Maltas ciemata notekūdeņu attīrīšanas iekārtu teritorijā Franča Trasuna iela 45, Malta, Maltas pagasts;
* Skolas iela 13, Malta, Maltas pagasts divu katlu pārbūve. Tā rezultātā tika nodrošināta stabila siltumavotu darbība ar pietiekošām siltumenerģijas jaudas rezervēm;
* Skolas iela 13, Malta, Maltas pagasts četru katlu sertifikācija, radot sabiedrības līdzekļu ietaupījumu;
* Rāznas 8 Lūznava, Lūznavas pagasts viena katla sertifikācija, radot sabiedrības līdzekļu ietaupījumu;
* Ūdens apgāde-tika veikti plānotie darbi, kas mazinātu esošo trašu plīsumus.
* Notekūdeņu savākšana un attīrīšana-tika veikti plānotie darbi, kas mazinātu esošo trašu plīsumus un nodrošinātu attīrīšanas iekārtu darbību;
* Dzīvojamā fonda uzturēšanai tiek izmantoti ieņēmumi no apsaimniekošanas maksas un remonta fonda iemaksām. No šiem ieņēmumiem uzņēmums veic dažādus neatliekamus remonta darbus, kā arī ieplānotos kapitālos remontus vai veido uzkrājumus nākošo periodu remontiem.
* Jaunā ūdenssaimniecības pakalpojumu tarifa izstrādāšana un apstiprināšana, stājās spēkā 01.2023.
* Organizētas daudzīvokļu māju sapulces par iespējamo dalību daudzdzīvokļu māju energoefektivitātes paaugstināšanas pasākumu projektā.

Sabiedrība veica dažādus organizatoriskus pasākumus, lai nodrošinātu veiksmīgu darbību pēc reorganizācijas:

* Vienotas grāmatvedības uzskaites sistēmas izveidošana;
* Pāreja uz vienotu pakalpojuma lietotāju apkalpošanas kārtību. Komunālās programmas ieviešana;
* Kases sistēmu pārreģistrācija;
* Vienotas darba samaksas izstrāde;
* Vides piesārņojumu B un C kategoriju daļēja atjaunošana, un pārreģistrēšana;
* Traktortehnikas un auto transporta pārreģistrācija;
* Tika atjaunota sauszemes transportlīdzekļa īpašnieka civiltiesiskās atbildības obligātā apdrošināšana, pamats-uzņēmum nosaukuma un īpašnieka miņa;

**Svarīgākie plānotie notikumi 2024. gadā**

* darbs pie dzīvojamo māju uzturēšanas un apsaimniekošanas;
* darbs pie parādu atgūšanas;
* katlu māju tekošie remonti;
* uzņēmuma personāla politikas veidošana;
* uzņēmuma iekšējās kontroles sistēmas pilnveidošana.

**Kapitālsabiedrības pārvaldība**

Kapitāla daļu turētājs – Rēzeknes novada pašvaldība Kapitāla daļu turētāja pārstāvis – Jānis Troška

Valdes loceklis – Jānis Kravalis

Rādītāji

|  |  |  |  |  |
| --- | --- | --- | --- | --- |
| **Galvenie finanšu rādītāji, EUR** | **2020** | **2021** | **2022** | **2023** |
| Neto apgrozījums | 753080 | 894258 | 963456 | 1582853 |
| Peļņa/zaudējumi | 37103 | 38684 | 143 | 757462 |
| Aktīvi/Pasīvi | 4361370 | 4188070 | 4046358 | 7201886 |
| Apgrozāmie līdzekļi | 325978 | 334863 | 473048 | 1191571 |
| Pašu kapitāls | 485357 | 526124 | 517806 | 2845827 |
| Pamatkapitāls | 370930 | 372130 | 372130 | 3163073 |
| Samaksātās dividendes Rēzeknes novada pašvaldības budžetā | 3871,00 | 3710,00 | 3868,00 | 0 |
| Samaksātās iemaksas valsts un pašvaldības budžetos | 205135 | 257014 | 250418 | 323218 |
| Saņemtie ziedojumi | 0 | 0 | 0 | 0 |
| Veiktie ziedojumi | 0 | 0 | 0 | 0 |
| No valsts vai pašvaldības budžeta saņemtais finansējums | 0 | 0 | 0 | 0 |
| **Finanšu darbības efektivitātes rādītāji** | **2020** | **2021** | **2022** | **2023** |
| Likvidātes rādītāji |  |  |  |  |
| Kopējās likviditātes koeficients | 0,81 | 0,83 | 0,98 | 1,38 |
| Absolūtās likviditātes koeficients | 0,09 | 0,06 | 0,10 | 0,26 |
| Aktīvu rentabilitāte | 0,85 | 0,92 | 0,004 | 10,52 |
| Apgrozījuma rentabilitāte | 7,32 | 6,28 | 1,24 | 1,80 |
| **Citi rādītāji** | **2020** | **2021** | **2022** | **2023** |
| Nodarbināto skaits | 30 | 31 | 32 | 32 |
| Vidējā bruto atlīdzība uz vienu nodarbināto gadā, EUR | 510 | 602 | 640 | 640 |

|  |  |
| --- | --- |
| **Sabiedrība ar ierobežotu atbildību**  **“STRŪŽĀNU SILTUMS”**  *izslēgts no komercreģistra*  *2023.gada 13.decembrī* |  |

Reģ.nr. 424013006333

Rēzeknes novada pašvaldības līdzdalība 100%

Sabiedrībai nav līdzdalības citās kapitālsabiedrībās

Kapitālsabiedrības darbība ir saistīta ar komunālo pakalpojumu sniegšanu fiziskām un juridiskām personām, kas atrodas Rēzeknes novada Stružānu pagasta administratīvajā teritorijā. SIA “STRŪŽĀNU SILTUMS” sniedz pakalpojumus sekojošās darbības jomās:

1. Ūdens ieguve, attīrīšana un apgāde (36.00)
2. Notekūdeņu savākšana un attīrīšana (37.00)
3. Atkritumu savākšana, apstrāde un izvietošana, materiālu pārstrāde (38)
4. Sava vai nomāta nekustamā īpašuma izīrēšana un pārvaldīšana (68.20)
5. Sanitārija un citi atkritumu apsaimniekošanas pakalpojumi (39)
6. Uzglabāšanas un transporta palīgdarbības (52)
7. Darbības ar nekustamo īpašumu uz līguma pamata vai par atlīdzību (68.2)
8. Automobīļa iznomāšana un ekspluatācijas līzings (77.1)

Starp Rēzeknes novada pašvaldību un pašvaldības “Strūžānu siltums” 2020.gada 16.jūlijā ir noslēgts līgums Nr.8.11/469 “Par sabiedrisko ūdenssaimniecības, siltumapgādes un citu pakalpojumu sniegšanu”, ar kuru Rēzeknes novada pašvaldība ir noteikusi tiesības Rēzeknes novada Strūžānu pagasta teritorijā sniegt: ūdens ieguves un piegādes, notekūdeņu savākšana, attīrīšana un novadīšana, siltumenerģijas ražošana un piegāde, atkritumu apsaimniekošanas pakalpojumu realizācija, elektroapgāde kā arī citus ar tirgus nepilnību saistītos pakalpojumus.

**Svarīgākie notikumi 2023. gadā**

Pamatojoties uz Rēzeknes novada domes 2023. gada 23. marta lēmumu Nr. 421 “Par Rēzeknes novada pašvaldības kapitālsabiedrību SIA “Viļānu siltums”, SIA “Viļānu namsaimnieks”, SIA “Strūžānu siltums”, SIA “Maltas dzīvokļu - komunālās saimniecības uzņēmums”, reorganizācijas procesa uzsākšanu”, pēc reorganizācijas procesa SIA “STRŪŽĀNU SILTUMS” tiesības un saistības pāries SIA “Rēzeknes novada komunālserviss”, ar kuru tika nolemts reorganizēt Sabiedrību ar ierobežotu atbildību “STRŪŽĀNU SILTUMS”, pievienojot to Sabiedrībai ar ierobežotu atbildību “Rēzeknes novada komunālserviss”. Pēc reorganizācijas procesa SIA “STRŪŽĀNU SILTUMS” tiesības sun saistības pāries SIA “Rēzeknes novada komunālserviss”. Līdz ar dienu, kad reorganizācija tiks reģistrēta komercreģistrā, SIA “STRŪŽĀNU SILTUMS” beigs pastāvēt bez likvidācijas procesa. Reorganizācijas rezultātā Iegūstošai sabiedrībai SIA “Rēzeknes novada komunālserviss” nododamo aktīvu un saistību vērtība 15.09.2023. ir EUR

296 966. Ar 2023. gada 1. novembri Pievienotās sabiedrības darījumi kļūst par Iegūstošās sabiedrības darījumiem.

Periodā 01.01.2023. – 31.10.2023. iedzīvotāju un uzņēmumu vajadzību nodrošināšanai tika piegādāts 615 956.68 kWh elektroenerģijas. Ieņēmumi no elektroenerģijas – 158 649 EUR. No 01.09.2022. SIA “STRŪŽĀNU SILTUMS” valdes locekļa apstiprināts tarifs – 0.37661 EUR/kWh (bez PVN). 2023. gada janvārī tika veiktie elektromontāžas darbi objektā 20kV GVL LN-3246, nomainīti elektrolīnijas ievadi Parka iela 1,2,3,4 mājām. Tika uzstādīti elektroskaitītāju skapji Parka iela 1,2,3,4. Sagatavoti elektroskaitītāju skapji garāžām. Gaisvadu līnijas sadales skapju maiņa līnijas posmam Strūžāni – Seiļi. Veikta sadales skapja renovācija Miera iela 19.

Strūžānu ciematam ūdensapgādei nepieciešamais ūdens daudzums tiek iegūts no diviem dziļurbumiem. Periodā 01.01.2023.- 31.10.2023. pakalpojumu sniegšanai fiziskām un juridiskām personām tika iegūts 15 550 m3 ūdens. Ieņēmumi no ūdens piegādes, notekūdeņu novadīšanas un attīrīšanas 01.01.-31.10.2023. bija 35 078 EUR. Līdz 2023. gada 31.jūlijam, pamatojoties uz 2022. gada 5. maija Rēzeknes novada domes lēmumu Nr. 502 (prot. Nr. 13, 34. §) ūdensapgādes pakalpojuma tarifs – 1.40 EUR/m3 (bez PVN) un kanalizācijas pakalpojumu tarifs – 1.04 EUR/m3 (bez PVN), no 01.08.2023. pamatojoties uz 2023. gada 15. jūnija Rēzeknes novada domes lēmumu Nr. 751 (prot. Nr. 13, 20. §) ūdensapgādes pakalpojuma tarifs – 1.78 EUR/m3 (bez PVN) un kanalizācijas pakalpojumu tarifs – 1.87 EUR/m3 (bez PVN).

Periodā no 01.01.2023.- 31.10.2023. patērētājiem tika nodoti 3 579.20 MWh lietderīgās siltumenerģijas. Šajā periodā siltumenerģijas nodrošināšanai tika iepirkts 4 494 m3 šķeldas, 1 384 m3 malkas, 63.95 m3 skaidu. Ieņēmumi no siltumenerģijas realizācijas ir 232 614 EUR. No 2022. gada 20. oktobra pamatojoties 2022. gada 15. septembra lēmumu Nr. 958 (prot. Nr.24, 28.§) siltumapgādes pakalpojuma tarifs – 80.17 EUR/MWh (bez PVN). Daļēji tika nomainīts jumts katlu mājā.

Sabiedrība šajā pārskata periodā ir spējusi saglabāt nemainīgu apsaimniekošanas maksu, tas ir, 0.21016 EUR/m2 bez PVN. 2023. gadā tika nomainīti logi Miera ielā 19, 1, Smilšu ielā 4 un 6. Daudzīvokļu mājas tiek uzturētas tehniskā stāvoklī

Sabiedrībai atskaites perioda beigās debitoru parāds ir 24.27% no aktīvu vērtības. Parādu piedziņā tiek ieguldīts liels darbs no sabiedrības speciālistu puses, lai samazinātu piedziņas izmaksas. Sabiedrība organizē pārrunas ar iedzīvotājiem par savlaicīgu saņemto komunālo pakalpojumu apmaksu. Katru mēnesi tiek izsūtīti brīdinājumi, kā arī tiek brīdināti mutiski. Sabiedrība ir noslēgusi līgumu ar parādu piedziņas firmu SIA "PAUS KONSULTS". Uzņēmums veic parādu atgūšanu un piedziņu atbilstoši Civilprocesa likuma regulējumam. Iekasētā kavējumu nauda par komunālajiem pakalpojumiem pārskata periodā ir 48 EUR.

**Kapitālsabiedrības pārvaldība**

Kapitāla daļu turētājs – Rēzeknes novada pašvaldības Kapitāla daļu turētāja pārstāvis – Jānis Troška

Valdes loceklis – Renārs Vabals

|  |  |
| --- | --- |
| **Sabiedrība ar ierobežotu atbildību**  **“VIĻĀNU SILTUMS”**  *izslēgts no komercreģistra*  *2023.gada 13.decembrī* |  |

Reģ.nr. 42403003341

Rēzeknes novada pašvaldības līdzdalība 100%

Sabiedrībai nav līdzdalības citās kapitālsabiedrībās

Sabiedrības ar ierobežotu atbildību “Viļānu siltums” galvenie darbības veidi pēc NACE klasifikatora ir - Tvaika piegāde un gaisa kondicionēšana (35.30). Sabiedrības darbības vienīgā un galvenā nozare - siltumapgāde Viļānu pilsētā. Viļānu pilsētā tiek nodrošināts siltums 31 pilsētas daudzdzīvokļu  namam, jeb 867 fiziskām personām un 15 juridiskām personām.

**Svarīgākie notikumi 2023. gadā**

Sakarā ar Rēzeknes novada pašvaldības 2023.gada 23.martā pieņemto lēmumu Nr.421 (prot.Nr.7, 17.§) Par Rēzeknes novada pašvaldības kapitālsabiedrību SIA “Viļānu siltums”, SIA “Viļānu namsaimnieks”, SIA “Strūžānu siltums” un SIA “Maltas dzīvokļu – komunālās saimniecības uzņēmums” reorganizācijas procesa uzsākšanu, ar mērķi nodrošināt racionālu cilvēkresursu, mantas un finanšu līdzekļu izlietojumu, paaugstināt komunālo pakalpojumu kvalitāti, nodrošināt komunālo pakalpojumu nepārtrauktību un vienmērīgu ūdenssaimniecības infrastruktūras attīstību visā Rēzeknes novada teritorijā, ar 2023.gada 1.novembri, SIA “Viļānu siltums” pievienošanās ceļā tiek reorganizēts un pievienots iegūstošajai sabiedrībai SIA “Rēzeknes novada komunālserviss”, kuras ietvaros Viļānu apvienības teritorijas iedzīvotājiem turpinās nodrošināt siltuma pakalpojumus.

No 2023.gada 1.novembra pievienotās sabiedrības darījumi kļūst par iegūstošās sabiedrības darījumiem.

**Kapitālsabiedrības pārvaldība**

Kapitālsabiedrība pārskata periodā ir strādājusi ar  zaudējumiem EUR 104429 apmērā, Sabiedrības pašu kapitāls ir pozitīvs un, uz 2023. gada 31. oktobrī, sastāda EUR 616923.

2023.gadā patērētājiem tika piegādātas 5658 MWh siltumenerģijas, tajā skaitā mājsaimniecībām 4792 MWh un komerciālajam sektoram 866 MWh,. Siltumenerģijas ražošanai, 2023.gadā tika iepirkti 10299 berkubi šķeldas, par kopējo summu 27766 EUR.

2023.g. apkures sezonā tika piemērots tarifs 83,42 EUR/MWh (bez PVN) apmērā). Tarifs 83,42 EUR/MWh apmērā tika piemērots pamatojoties uz Sabiedrisko pakalpojumu regulēšanas komisijas padomes lēmumu Nr. 209 no 12.10.2022, kurš ir spēkā no 2022.gada 15.oktobra līdz 2023.gada 01.septembrim. Tarifs 75.74 EUR/MWh apmērā tika piemērots pamatojoties uz Sabiedrisko pakalpojumu regulēšanas komisijas padomes lēmumu Nr. 3-2.41/2557 no 10.08.2023, kurš ir spēkā no 2023.gada 01.septembra.

Pārskata gada rezultāts – zaudējumi EUR 104429 apmērā, kuru ietekmēja šķeldas, citu materiālu un pakalpojumu cenu vairākkārtējs pieaugums. 2022.g.šķeldas vidējā cena bija – 19.22 eiro, bet 2023.gada šķeldas vidēja cena sastāda 27.05 par 1 berkubu Uzņēmums siltumenerģijas ražošanu un piegādi 2023.gadā nodrošināja no 1.janvāra līdz 7.maijam.

Kapitāla daļu turētājs – Rēzeknes novada pašvaldības Kapitāla daļu turētāja pārstāvis – Jānis Troška

Valdes loceklis – Andrejs Daugerts

|  |  |
| --- | --- |
| **Sabiedrība ar ierobežotu atbildību**  **“VIĻĀNU NAMSAIMNIEKS”**  *izslēgts no komercreģistra*  *2023.gada 13.decembrī* |  |

Reģ.nr. *52403003451*

Rēzeknes novada pašvaldības līdzdalība 100%

Sabiedrībai nav līdzdalības citās kapitālsabiedrībās

Sabiedrības galvenie komercdarbības veidi ir:

* Ūdens ieguve, attīrīšana un apgāde (36.00);
* Notekūdeņu savākšana un attīrīšana (37.00);
* Sanitārija un citi atkritumu apsaimniekošanas pakalpojumi (39.00);
* Ēku uzturēšanas un ekspluatācijas darbības (81.10);
* Cita veida tīrīšanas darbības (81.29)

**Svarīgākie notikumi 2023. gadā**

Sakarā ar Rēzeknes novada pašvaldības 2023.gada 23.martā pieņemto lēmumu Nr.421 (prot.Nr.7, 17.§) Par Rēzeknes novada pašvaldības kapitālsabiedrību SIA “Viļānu siltums”, SIA “Viļānu namsaimnieks”, SIA “Strūžānu siltums” un SIA “Maltas dzīvokļu – komunālās saimniecības uzņēmums” reorganizācijas procesa uzsākšanu, ar mērķi nodrošināt racionālu cilvēkresursu, mantas un finanšu līdzekļu izlietojumu, paaugstināt komunālo pakalpojumu kvalitāti, nodrošināt komunālo pakalpojumu nepārtrauktību un vienmērīgu ūdenssaimniecības infrastruktūras attīstību visā Rēzeknes novada teritorijā, ar 2023.gada 1.novembri, uzņēmums pievienošanās ceļā tiek reorganizēts un pievienots iegūstošajai sabiedrībai SIA “Rēzeknes novada komunālserviss”, kuras ietvaros Viļānu apvienības teritorijas iedzīvotājiem turpinās nodrošināt ūdenssaimniecības pakalpojumus, dzīvojamo māju apsaimniekošanu un citus pakalpojumus. No 2023.gada 1.novembra pievienotās sabiedrības darījumi kļūst par iegūstošās sabiedrības darījumiem.

2023.gadā turpinājās darbs pie Dzīvojamo māju pārvaldīšanas līgumu, Dzīvojamo telpu īres līgumu un līgumu par sabiedrisko ūdenssaimniecības pakalpojumu sniegšanu pārslēgšanu, kas tika izstrādāti, lai tie atbilstu faktiskajai situācijai un spēkā esošajiem normatīvajiem aktiem, kā arī nodrošinātu vienlīdzīgu attieksmi pret visiem klientiem. 2023.gadā turpinājās parādu piedziņas tiesvedība, kā arī spriedumu izpilde. 2023.gadā kopā tika izsūtīti 65 brīdinājumi. 2023.gadā ir noslēgtas 15 vienošanās par parāda nomaksu; tika turpināta sadarbība ar parādu piedziņas uzņēmumu SIA “VERDIKTS” un AS “Kredītinformācijas birojs”. Viļānu pilsētā kopā ir 25 atkritumu savākšanas laukumi. Šos laukumus izmanto 1589 iedzīvotāji (deklarēto personu skaits). 2023.gada 10 mēnešus, sabiedrība ir noslēgusi ar EUR 48838 lieliem zaudējumiem.

**Kapitālsabiedrības pārvaldība**

Kapitāla daļu turētājs – Rēzeknes novada pašvaldības Kapitāla daļu turētāja pārstāvis – Jānis Troška

Valdes loceklis – Andrejs Daugerts

|  |  |
| --- | --- |
| **Sabiedrība ar ierobežotu atbildību**  **“ALAAS”** |  |

Reģ.nr. 42403013918

Rēzeknes novada pašvaldības līdzdalība 29,18 %

Sabiedrībai nav līdzdalības citās kapitālsabiedrībās

SIA „ALAAS” darbības virziens ir atkritumu savākšana, šķirošana, uzglabāšana, apstrāde, pārkraušana, pārvadāšana, apglabāšana. SIA „ALAAS” sniedz sadzīves atkritumu apsaimniekošanas pakalpojumus Rēzeknes valstspilsētas, Rēzeknes novada un Ludzas novada pašvaldību administratīvajās teritorijās. SIA „ALAAS” ir publiski privātā kapitālsabiedrība, kuras 100% kapitāla daļas pieder vairākām pašvaldībām, sabiedrības pamatkapitāls sastāda EUR 1998692, vienas kapitāla daļas nominālvērtība ir 1 (viens) EUR, pamatkapitāls sadalīts 1998692 kapitāla daļās.

Veicot sadzīves atkritumu apglabāšanas poligona apsaimniekošanu un sadzīves atkritumu savākšanas un transportēšanas pakalpojumu sniegšanu, pilnībā tiek ievērots princips „piesārņotājs maksā”, t.i., visi izdevumi, kas saistās ar atkritumu apsaimniekošanu, tiek segti no sadzīves atkritumu apsaimniekošanas maksas. Pašvaldības vai valsts budžets nesniedz dotācijas sabiedrībai.

2023. gada 9.martā sadzīves atkritumu apglabāšanas poligona “Križevnieki” sadzīves atkritumu samaksa tika piemērota atbilstoši Sabiedrisko pakalpojumu regulēšanas komisijas apstiprinātajam pieņemtajam lēmumam par nešķirotu sadzīves atkritumu apglabāšanas pakalpojuma tarifu (EUR 128,87 DRN likme 95 EUR/t).

Starp Rēzeknes novada pašvaldību un SIA “ALAAS” 2023.gada 21.februārī ir noslēgts līgums Nr.RNP/2023/8.11/132 “Par atkritumu apsaimniekošanu Rēzeknes novada pašvaldības administratīvajā teritorijā”, ar kuru Rēzeknes novada pašvaldība piešķir tiesības sniegt atkritumu apsaimniekošanas pakalpojumus fiziskām un juridiskām personām Rēzeknes novada pašvaldības administratīvajā teritorijā līdz 2030.gada 21.februārim.

**Vispārējais stratēģiskais mērķis** – nodrošināt ES un Latvijas Republikas normatīvajiem aktiem atbilstošu, augsti tehnoloģisku, videi draudzīgu un efektīvu sadzīves atkritumu apsaimniekošanu Austrumlatgales AAR iedzīvotājiem ar sabalansētu sabiedriskā pakalpojuma tarifu, kā arī nodrošināt stabilu, uz attīstību vērstu kapitālsabiedrības darbību.

**Svarīgākie notikumi 2023. gadā**

* Noslēgti 10032 līgumi par atkritumu pieņemšanu.
* Iegādāti jauni konteineri
* 2023. gadā tika uzsākta tekstila vākšana
* Sabiedrības 2023. gada 31. decembrī reģistrētais un pilnīgi apmaksātais daļu kapitāls EUR 1 998 692 sastāv no 1 998 692 daļām ar vienas daļas nominālvērtību EUR 1. Pārskata periodā pamatkapitālā tika ieguldīta zeme 140 500 EUR vērtībā, kapitāldaļu ieguldītājs un ieguvējs – Rēzeknes novada pašvaldība.
* 2023.gada 11.decembrī Valsts vides dienests atjaunoja atļauju A kategorijas piesārņojošai darbībai Nr. RE12IA001, saskaņā ar tās nosacījumiem tiek veikta sadzīves atkritumu apglabāšanas poligonā "Križevņiki" apsaimniekošana.
* 2023. gada 11. decembrī Sabiedrisko pakalpojumu regulēšanas komisija apstiprināja sadzīves atkritumu apglabāšanas poligona „Križevņiki” sadzīves atkritumu apglabāšanas pakalpojuma tarifu 132,09 EUR par tonnu (neietverot PVN). Savukārt atkritumu apsaimniekošanas kopējais tarifs stājās spēkā no 01.01.2024. sastādot 26,02 EUR/m3 bez PVN.
* Sabiedrība strādāja ar 570 238 EUR peļņu. Lielākā daļa peļņas 511 200 EUR ir BTA izmaksātā apdrošināšanas atlīdzība par infiltrāta attīrīšanas tehnoloģiskām iekārtām.

**Svarīgākie plānotie notikumi 2024. gadā**

* Saskaņā ar Valsts atkritumu apsaimniekošanas plānu SIA ALAAS atkritumu apsaimniekošanas zonā attīsta dalītās atkritumu savākšanas sistēmu 2024. gada sākumā uzsākt bioloģiski noārdāmo atkritumu savākšanu;
* izskatīt infiltrāta koncentrāta pārstrādes iespējas un tehnoloģijas.
* tiks veidots atkritumu apsaimniekošanas reģionālais centrs, ņemot vērā pašvaldību deleģēto funkciju izpildi īstenojot “Latgales reģionālā atkritumu apsaimniekošanas plāna 2024-2030.gadam” aktivitātes.
* vākt informāciju un pētīt pieejamās un perspektīvās tehnoloģijas bioloģiski noārdāmo atkritumu pārstrādei un pārveidošanai derīgā produktā;
* atlīdzību

**Kapitālsabiedrības pārvaldība**

1. Rēzeknes valstspilsētas domes Kapitāla daļu turētāja pārstāvis Raimonds Olehno - 45,83% un ar 916089 daļām.

2. Rēzeknes novada pašvaldības Kapitāla daļu turētāja pārstāvis Jānis Troška - 29,18% un ar 583121 daļām.

3. Ludzas novada pašvaldības Kapitāla daļu turētāja pārstāvis Sergejs Jakovļevs - 24,99% un ar 499482 daļām.

4. Valdes loceklis – Aigars Metlāns

Rādītāji

|  |  |  |  |  |
| --- | --- | --- | --- | --- |
| **Galvenie finanšu rādītāji, EUR** | **2020** | **2021** | **2022** | **2023** |
| Neto apgrozījums | 1969404 | 2128067 | 2 519 445 | 3582492 |
| Peļņa/zaudējumi | 11097 | -135033 | -568 120 | 570238 |
| Aktīvi/Pasīvi | 5283231 | 4635230 | 3955193 | 4463905 |
| Apgrozāmie līdzekļi | 1122709 | 1108863 | 1056148 | 1836826 |
| Pašu kapitāls | 1884272 | 1749239 | 1 181 119 | 1891857 |
| Pamatkapitāls | 508192 | 1858192 | 1 858 192 | 1998692 |
| Samaksātās dividendes Rēzeknes novada pašvaldības budžetā | 0 | 0 | 0 | 0 |
| Samaksātās iemaksas valsts un pašvaldību budžetos | 950455 | 1300401 | 1472713 | 2298449 |
| Saņemtie ziedojumi | 0 | 0 | 0 | 0 |
| Veiktie ziedojumi | 0 | 0 | 0 | 0 |
| No valsts vai pašvaldības budžeta saņemtais finansējums | 0 | 0 | 0 | 0 |
| **Galvenie finanšu rādītāji** | **2020** | **2021** | **2022** | **2023** |
| Kopējās likviditātes koeficients | 1,41 | 1,40 | 1,12 | 1,37 |
| Absolūtās likviditātes koeficients | 1,04 | 1,02 | 0,70 | 0,09 |
| Aktīvu rentabilitāte | 0,21 | -2,91 | -14,36 | 127,74 |
| Apgrozījuma rentabilitāte | -13,41 | -17,98 | -9,81 | -3,58 |
| **Citi rādītāji** | **2020** | **2021** | **2022** | **2023** |
| Nodarbināto skaits | 52 | 55 | 54 | 51 |
| Vidējā bruto atlīdzība uz vienu nodarbināto gadā, EUR | 10702 | 11682 | 13729 | 15576 |

Pielikums Nr.1

**par visām Rēzeknes novada pašvaldībai piederošām kapitāldaļām**

Pielikumā atspoguļotas visas pašvaldībai piederošās kapitāla daļas, grupējot kapitālsabiedrības - pašvaldības kontrolētas kapitālsabiedrības un privātās kapitālsabiedrības ar tiešo pārvaldības līdzdalību līdz 50%.

|  |  |  |  |  |  |  |  |
| --- | --- | --- | --- | --- | --- | --- | --- |
| Nosaukums | | Neto apgrozījums (EUR) | Peļņa/zaudējumi (EUR) | Aktīvi kopā (EUR) | Pamatkapitāls (EUR) | Pašvaldības līdzdalības apmērs (%) | Pašvaldības līdzdalības apmērs (EUR) |
|  | Pašvaldības kontrolētās kapitālsabiedrības | | | | | | |
| SIA “Rēzeknes novada komunālserviss” | | 1 582 853 | 757 462 | 7 201 886 | 3 183 073 | 100% | 3 183 073 |
| SIA “Viļānu siltums”  dati uz 01.11.2023.  (reorganizēts 13.12.2023. ) | | 465 286 | -104 429 | 658 817 | 767 947 | 100% | 767 947 |
| SIA “Strūžānu siltums”  dati uz 01.11.2023.  (reorganizēts 13.12.2023.) | | 505 705 | -45 157 | 296 966 | 442 439 | 100% | 442 439 |
| SIA “Viļānu namsaimnieks”  dati uz 01.11.2023.  (reorganizēts 13.12.2023.) | | 424 096 | -48 839 | 1 237 499 | 1 270 897 | 100% | 1 270 897 |
|  | Kapitālsabiedrība, kurā pašvaldībai nav noteicoša ietekme | | | | | | |
| SIA “ALAAS” | | 3 582 492 | 570 238 | 4 463 905 | 1 998 692 | 29.18% | 583 121 |

Pielikums Nr.2

**Finanšu rādītāju un koeficientu aprēķināšanas metodika**

1. **Likviditātes koeficients = apgrozāmie līdzekļi/īstermiņa saistībām**

*Rāda to, cik lielā mērā uzņēmuma apgrozāmie līdzekļi spēj segt īstermiņa saistības. Ja koeficients ir virs 1, tad tas nozīmē, ka uzņēmumam ir pietiekami apgrozāmie līdzekļi, lai segtu īstermiņa maksājumus; savukārt, ja rādītājs ir zemāks par 1, tas nozīmē, ka uzņēmums nespētu apkalpot maksājumus piegādātājiem, ja saimnieciskā darbība uz kādu laiku tiktu apturēta. Pārāk liels rādītājs (virs 2) norāda uz iesaldētu naudu apgrozāmajos līdzekļos, kuru, iespējams, var izmantot efektīvāk.*

1. **Pašu kapitāla rentabilitāte = (neto peļņa/pašu kapitāls) x 100**

*Parāda, cik ienesīgi ir īpašnieku uzņēmumā ieguldītie līdzekļi.*

1. **Apgrozījuma rentabilitāte = (bruto peļņa vai zaudējumi/neto apgrozījums) x 100**

*Parāda, cik ienesīgs ir katrs apgrozītais eiro.*

**5. Kopējā likviditāte = apgrozāmie aktīvi/īstermiņa saistības**

*Rādītājs raksturo uzņēmuma spēju nokārtot īstermiņa saistības ar tā rīcībā esošajiem apgrozāmajiem līdzekļiem.*

**6. Saistību īpatsvars bilancē = saistību kopsumma/aktīvu kopsumma**

*Finansiālās atkarības koeficients Jeb saistību īpatsvars bilancē - normāls līmenis ir ap 0,4 jeb 40%. Jo zemāks rādītājs, jo mazāk uzņēmums ir atkarīgs no ārējiem finansēšanas avotiem un brīvāk var rīkoties ar saviem līdzekļiem. Augsts rādītājs norāda par lielu aizņemto līdzekļu summu, tātad arī par lieliem procentu maksājumiem.*